**Osnovna škola Viktora Kovačića Hum na Sutli**

Hum na Sutli 152/1;49231 Hum na Sutli

Tel. 049/341162; 099/3510 650; e-mail: ured@os-vkovacica-humnasutli.skole.hr

**PROVEDBENE UPUTE ZA UČITELJE**

 **U OŠ VIKTORA KOVAČIĆA HUM NA SUTLI**

**Prema Uputama za sprječavanje i suzbijanje epidemije bolesti COVID-19 vezano uz rad predškolskih ustanova, osnovnih i srednjih škola u školskoj godini 2021./2022. (HZZJZ i MZO) te temeljem Modela i preporuka za rad u uvjetima povezanim s COVID-19 (MZO)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Opće upute**

U svim objektima važno je provoditi i poštovati opće mjere sprječavanja širenja zaraze kojih se trebaju pridržavati svi učenici i djelatnici ustanove

* fizičko udaljavanje
* higijena ruku
* dezinfekcija ruku

Koliko god je to moguće, potrebno je smanjiti fizički kontakt (bliski kontakt):

* roditelja, učenika i djelatnika ustanove

U slučaju pojave zaraze važno je *ograničiti krug osoba koje su bile u kontaktu s pozitivnom osobom* na način da se odgojno-obrazovne skupine slične dobi drže zajedno, a odvojeno od starijih i mlađih s kojima se rjeđe druže izvan škole.

Kada je to nužno i moguće, kako bi se osigurala što veća socijalna distanca, preporučuje se slijedeće:

* tijekom radnoga dana smanjiti koliko je moguće broj učitelja/djelatnika (npr. izvođenjem nastave u dvosatu/trosatu), učitelj i učenici bit će rjeđe u kontaktu, a broj učitelja koji izvode nastavu tijekom jednoga dana u razrednom odjelu je manji, što pak smanjuje broj osoba s kojima tijekom dana dolaze u kontakt. Uz to, određen broj učitelja radi u dvije ili više škola te se uvođenjem nastave u dvosatu može smanjiti i broj dana u tjednu u kojima će učitelj dolaziti u jednu od škola u kojoj radi
* potrebno je *svakodnevno organizirati primjereno čišćenje prostorija sukladno uputama* na početku ili na kraju svake smjene, a obvezno na početku ili završetku radnog dana,
* učitelj s učenicima provodi što je moguće više vremena na otvorenom (npr. izvođenje nastave na otvorenom)
* ***učenici od 5. do 8. razreda, učitelji predmetne nastave te stručni suradnic****i*, ako je razmak u učionicama između učenika manji od 1,5 m, **moraju nositi maske**
* Izbjegava se ulazak drugih osoba u učionice (primjerice zbog čišćenja, popravka ili donošenja hrane) dok učenici borave u njoj.

Djelatnicima odgojno-obrazovnih ustanova s kroničnim bolestima koje možebitno predstavljaju veći rizik za razvoj težih oblika bolesti COVID-19 (djelatnici s respiratornim, kardiovaskularnim, malignim bolestima, dijabetesom, imunodeficijencijama) preporučuje se cijepljenje.

**Ulazak i izlazak**

Škola vodi evidenciju ulaska/izlaska bilo da je riječ o ovlaštenom ili neovlaštenom osoblju. Evidencija ulazaka i izlazaka mora se obaviti na adekvatan način da se ne stvaraju grupiranja na ulazu, za učenike se evidencija obavlja u razredu, za učitelje na dežurnom pultu, za ostale osobe na ulazu u školu.

Ovlaštena osoba ulazi u ustanove na način da održava razmak od najmanje 1,5 m u odnosu na sve druge osobe, dezinficira ruke na ulazu te izbjegava zadržavanje i grupiranje. Ulazak/izlazak se obavlja u fazama prema protokolu koji izrađuje škola. Posjete školi treba ograničiti na najmanju moguću mjeru uz preporuku da eventualni posjetitelji imaju digitalne COVID potvrde (primjerice izvođenje kazališne predstave i sl.). Potrebno je osigurati protok/dolazak ***što manjeg broja osoba, kako na ulazu u ustanovu, tako i u unutarnjim prostorima ustanove.***

Ulazna vrata škole otvaraju se na poziv telefonom ili zvonom tijekom radnog vremena i dežurstva. Poslijepodne vrata otvara dežurni učitelj ili spremačica.

Dostavu za potrebe škole preuzimaju nadležni radnici na vanjskim vratima, a ulaz je dopušten iznimno serviserima i ostalim službama čije usluge su prijeko potrebne (što uključuje dosljednu provedbu preventivnih i protuepidemijskih mjera), uz obveznu mjeru dezinfekcije ruku i prema potrebi nošenja zaštitne maske i zamjenske obuće ili jednokratnih nazuvaka.

Spremačica iz jutarnje smjene prva ulazi u školu. Zadnja osoba koja izlazi iz škole je spremačica iz poslijepodnevne smjene koja dezinficira sve korištene površine. U svakoj smjeni je potrebno planirati vrijeme za čišćenje prostora škole prije ulaska učenika i zaposlenika u školu.

**Maske za lice su obvezne u sljedećim situacijama**

1. medicinske maske i viziri su potrebni učiteljima samo ako učenik razvije znakove bolesti tijekom boravka u školi, dok je oboljelom učeniku potrebno osigurati masku
2. prilikom komunikacije učitelja u zbornici i drugom odgovarajućem prostoru licem u lice,
3. za roditelje i druge osobe kada je njihov ulazak u Školu nužan,
4. u školskom prijevozu,
5. za pomoćnike u nastavi,
6. učenicima od 5. do 8. razreda, učiteljima predmetne nastave te stručnim suradnicima, ako je riječ o učionicama u kojima je razmak između svih osoba (učenika, učitelja.) manji od 1,5 m,
7. učenicima od 5. do 8. razreda, učiteljima predmetne nastave, stručnim suradnicima kada dolazi do miješanja učenika različitih razrednih odjela (osim na sportskim aktivnostima),
8. učiteljima ostalih predmeta u razrednoj nastavi,
9. učiteljima i svim drugim djelatnicima škole prilikom prolaska hodnikom
10. učiteljima predmetne nastave te stručnim suradnicima i drugim djelatnicima škole u vrijeme kontakata s odraslim osobama.

Maske se preporučuju svim drugim djelatnicima škole s kroničnim bolestima koje mogu dovesti do težih oblika bolesti COVID-19 ako im zdravstveno stanje omogućuje nošenje maske.

Od ove obveze nošenja maske u školi može biti izuzet samo učenik/djelatnik čije zdravstveno stanje to onemogućuje; navedeno utvrđuje nadležni školski liječnik za učenika ili obiteljski liječnik za djelatnika.

**Mjerenje temperature**

Djelatnici koji nisu cijepljeni i koji nisu preboljeli COVID-19 unazad devet mjeseci obvezno mjere tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine, kako je navedeno u nastavku.

U slučaju pojave bilo kakvih simptoma bolesti, temperatura se mjeri na dežurnom pultu i upisuje u evidencijsku listu

S povišenom tjelesnom temperaturom, respiratornim simptomima i drugim simptomima zarazne bolesti nije dopušteno raditi, brinuti se o djeci niti dolaziti u školu.

Djelatnici s povišenom tjelesnom temperaturom i/ili respiratornim simptomima odmah napuštaju radna mjesta. Ravnatelj treba imati unaprijed organiziranu zamjenu za takav slučaj.

**Postupanje u slučaju sumnje na zarazu**

Prilikom pojave navedenih znakova bolesti učenik ili djelatnik ostaje kod kuće, javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom roditelj ili djelatnik telefonom obavještava školu. Ako se znakovi bolesti jave tijekom boravka u školi, odmah treba pozvati roditelja te učenika izolirati u prikladnoj prostoriji do dolaska roditelja. Oboljeli djelatnik odmah napušta ustanovu. Ravnatelj odmah javlja nadležnom epidemiologu/školskom liječniku.

***Zabranjen je ulaz u školu osobama koje su bolesne ili su u samoizolaciji.***

**Samoizolacija preboljelih i cijepljenih osoba**

U samoizolaciju ne idu cijepljene osobe (14 dana do 9 mjeseci nakon završetka cijepljenja), osobe koje su preboljele COVID-19 unazad devet mjeseci, kao i osobe koje su preboljele i primile jednu dozu cjepiva u osam mjeseci od početka bolesti i to devet mjeseci od primitka cjepiva.

**Održavanje roditeljskih sastanaka**

Dopušteno je **održavanje roditeljskih sastanaka i individualnih informacija licem u lice** na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji, stručni suradnici/ravnateljica moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni.

**Ostale upute za učitelje**

U odnosu na druge učenike i odrasle osobe u školi, dužni su:

 - pridržavati se svih pravila fizičke udaljenosti

- dosljedno provoditi pojačanu osobnu higijenu

- poticati na pojačanu higijenu i fizički razmak sve učenika.

**Upute za stručnu službu**

Nužni su posteri (kao podsjetnici), videomaterijali i edukacije za učenike i djelatnike. Nužno je postavljanje informativnih postera na ključnim mjestima koji služe kao podsjetnici o higijenskim protokolima u ponašanju u vrijeme pandemije.

Stručni suradnici koji inače svakog dana borave u odgojno-obrazovnim skupinama mogu ulaziti u odgojno-obrazovne skupine/razredne odje

**Ostale obaveze ravnateljice**

Osigurava se kontinuirana nužna suradnja s osnivačem. Za obveze iz ovih uputa gdje je navedena pozicija ravnatelja, ravnatelj može zadužiti učitelja ili stručnog suradnika ustanove. Svaki zadatak ravnatelj treba dodijeliti jednoj odgovornoj osobi koja o navedenom vodi dnevnu pisanu evidenciju kada je to moguće.

**Za brze promjene trebaju biti spremni svi -** ravnatelji i učitelji, stručni suradnici te ostali zaposlenici, kao i djeca/učenici i njihovi roditelji, ali i svi oni koji pružaju pomoć i potporu u realizaciji ne samo propisanog broja sati, već i omogućavanja kvalitetnog odgoja i obrazovanja.